Oficiālais Vēstnesis L 302 , 31/10/1990 Lpp. 0052 - 0053

Speciālizdevums somu valodā: Nodaļa 3 Sējums 35 Lpp. 0005

Speciālizdevums zviedru valodā: Nodaļa 3 Sējums 35 Lpp. 0005



Padomes Regula (EEK) Nr. 3151/90 (1990. gada 29. oktobris) par pārbaužu pastiprināšanu Portugālē saistībā ar izdevumiem, ko sedz Eiropas Lauksaimniecības virzības un garantiju fonda Garantiju nodaļa EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā saskaņā ar Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu [3], kurā jaunākie grozījumi izdarīti ar Regulu (EEK) Nr. 2048/88 [4], dalībvalstīm jāpieņem vajadzīgie pasākumi, lai pārliecinātos, ka tiek faktiski veikti darījumi, ko finansē Eiropas Lauksaimniecības virzības un garantiju fonds (ELVGF), un ka tie tiek veikti un izpildīti pareizi, lai novērstu un apkarotu nekārtības un atgūtu to vai nolaidības rezultātā zaudētās summas; tā kā 1991. gada 1. janvārī ELVGF Garantiju nodaļas finansējums Portugālē attieksies arī uz produktiem, kas pakļauti pakāpeniskai pārejai, kā rezultātā uzdevumi, par ko atbild struktūrvienības, kuras atbild par pārbaudēm un kuras pilnvarotas segt izdevumus šajā dalībvalstī, būs salīdzinoši lielāki; tā kā Portugāles valdība saskaņā ar Regulas (EEK) Nr. 729/70 4. pantu ir noteikusi Instituto Nacional de Intervenção e Garantia Agrícola (INGA) veikt lielāko daļu šīs regulas 2. un 3. pantā minēto izdevumu apmaksu un papildus koordinēt un apstrādāt datus, kas attiecas uz visiem izdevumiem, ieskaitot izdevumus, kuru apmaksu faktiski ir veikušas citas iestādes, kas nozīmētas šim nolūkam; tā kā INGA nav pietiekamas datu apstrādes infrastruktūras, lai nodrošinātu visu datu par ELVGF Garantiju nodaļas finansētiem izdevumiem optimālu ievākšanu, apstrādi, pārbaudi un pārraidi; tā kā šādi trūkumi varētu kavēt drošu pārvaldību, pārbaudi, kā arī nekārtību un krāpšanas novēršanu; tā kā INGA ir izveidojusi projektu šā trūkuma novēršanai un, ņemot vērā izmaksas, ir lūgusi, lai Kopiena veic finansiālu ieguldījumutā ieviešan IR PIEŅĒMUSI ŠO REGULU. 1. pants 1. Portugālei piešķir Kopienas finansējumu, lai būtu iespējams izveidot datu apstrādes sistēmu Instituto Nacional de Intervenção e Garantia Agrícola iekšienē un saiknes ar citām maksāšanas un pārraudzības aģentūrām. 2. Šīs regulas 1. punktā minētajai datu apstrādes sistēmai jābūt spējīgai apstrādāt, pārraudzīt un pārraidīt Komisijai datus par ELVGF Garantiju nodaļas finansētiem izdevumiem Portugālē. Tai jo īpaši jāattiecas uz drošu vadību un pārbaužu efektivitāti, kā arī uz nekārtību un krāpšanas, kas varētu būt veikta ar nolūku kaitēt ELVGF, novēršanu. 3. Kopienas finansiālais ieguldījums nedrīkst pārsniegt 70 % no izdevumiem, kas faktiski radušies 1. punktā minētās datu apstrādes sistēmas izveidē un nodošanā ekspluatācijā, un kopā nedrīkst pārsniegt ECU 4 miljonus. 2. pants 1. Kopienas finansiālo ieguldījumu var veikt, izdarot avansa maksājumus. 2. Lai piemērotu 1. panta 3. punktu, ECU 4 miljonus pārvērš Portugāles eskudo, piemērojot valūtas kursu, kas ir spēkā tā mēneša priekšpēdējā darba dienā, kuram seko mēnesis, kad tiek maksāta atlikusī summa, un ir publicēts Eiropas Kopienu Oficiālā Vēstneša C sērijā. 3. pants Sīki izstrādātas normas šīs regulas ieviešanai vajadzības gadījumā pieņem saskaņā ar Regulas (EEK) Nr. 729/70 13. pantā izklāstīto kārtību. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1990. gada 29. oktobrī Padomes vārdā — priekšsēdētājs G. Ruffolo [1] OV C 208, 21.8.1990., 7. lpp. [2] Atzinums sniegts 1990. gada 12. oktobrī (Oficiālajā Vēstnesī vēl nav publicēts). [3] OV L 94, 28.4.1970., 13. lpp. [4] OV L 185, 15.7.1988., 1. lpp. --------------------------------------------------